Partidul Popular European (PPE) sprijină aderarea deplină a României la spaţiul Schengen, a declarat miercuri, la Bucureşt, preşedintele PPE Manfred Weber.
Partidul Popular Austriac al cancelarului Karl Nehammer continuă să se opună însă, a admis Weber.
"Avem o provocare austriacă în faţa noastră", a afirmat oficialul.
La Congresul PPE care are loc miercuri și joi la București urmează să fie adoptat un manifestu electoral al Partidului Popular European, în care este cerută și aderarea deplină a României și Bulgariei la spațiul Schengen "cât mai curând posibil".
Prezentat în prima zi a Congresului de la Bucureşti, manifestul legat de aderarea României la Schengen urmează să fie votat
Cancelarul austriac Karl Nehammer și delegații partidului său, ÖVP, care participă la Congresul Partidului Popular European de la București, se vor opune însă acestui manifestul, scrie Kurier.
Energia nucleară și extinderea Schengen sunt "liniile roșii" pentru Partidul Popular Austriac (ÖVP), notează publicația austriacă.
România merită să devină membru cu drepturi depline al spaţiului Schengen
Preşedintele PNL, Nicolae Ciucă, a declarat în deschiderea Congresului PPE că România merită să devină membru cu drepturi depline al spaţiului Schengen.
"Pentru români, un subiect extrem de important este finalizarea aderării la spaţiul Schengen. Securitatea graniţelor europene este foarte importantă pentru că este vorba despre siguranţa noastră, a copiilor noştri şi a democraţiilor liberale. România este un furnizor de securitate şi de predictibilitate care asigură siguranţa graniţelor UE şi NATO şi, din acest motiv, are pe deplin dreptul să devină membru deplin al spaţiului Schengen", a transmis Ciucă.
România merită respect
"România merită să devină membru cu drepturi depline al spaţiului Schengen. Ne-am îndeplinit obligaţiile şi, de aceea, avem un interes legitim pentru ca acest obiectiv să devină realitate şi mulţumim că aţi inclus acest subiect în manifestul electoral pe care îl vom vota mai târziu, în cursul zilei de astăzi", a adăugat liderul liberal.